section_heading: Povijest<ref>Stari znanci iz Mađarske
paragraph_text: U klubu su rad s mlađim kategorijama shvatili ozbiljno pa je Alba 1994. zaigrala u finalu s igračima poteklima u klubu. Na prvi trofej čekalo se do 1999. kada je u finalu svladan tadašnji prvak Dunaferr. Dvije godine poslije osvojen je i drugi naslov, opet protiv Dunaferra. Od 2003. godine pa do 2009., Alba je osvojila sedam uzastopnih naslova prvaka Mađarske. U vremenu svoje dominacije u mađarskom prvenstvu, Alba je nastupala i u Interligi gdje je u konkurenciji najboljih klubova iz Slovenije, Mađarske i Hrvatske dva puta osvajala naslov pobjednika lige. U dvije sezone nastupanja u EBEL-u, Alba se držala začelja. U svojoj premijernoj sezoni bili su uvjerljivo posljednji, a sezonu kasnije (2008./09.) završili su na devetom mjestu.